Pani prezidentka, náčelníci štábu,
pán premiér Cho.
Je pre mňa cťou navštíviť vás v Oválnej pracovni,
no kiežby to bolo za príjemnejších okolností.
Práve som sa vrátil zo stretnutia s vedeckými kapacitami.
Všetci sú mŕtvi.
Zabil ich ten vírus.
Podarilo sa mi získať vzorku, ale nie v ampulke.
Je v mojej krvi.
Doktor Vincent, ak ho máte v krvi, tak to znamená, že vírus... Panebože!
Áno.
Nákaza
sa začala.
Ďakujeme, Ben. Páni.
Veľmi silné, Dev.
Pauza po slove „nákaza“ bola fenomenálna.
Fantastická pauza, najlepšia, akú sme dnes počuli.
Ďakujeme, že ste prišli.
Ja ďakujem za váš čas.
Ďalšia pauza.
To bolo super. Na budúci týždeň priletí režisér.
Jednoznačne sa musíte stretnúť. Ozveme sa vám.
Úžasné. Už sa vie, kto bude hrať hlavné úlohy?
Len medzi nami,
zrejme to bude Colin Salmon a Kerry Washingtonová.
A 50 Cent bude asi hrať zákerného a ignorantského senátora.
Takže to bude niečo ako černošský film o víruse?
Áno, presne tak.
Volali mi z toho černošského filmu. Vyzerá to dobre.
Do riti.
- Do riti. - Čo sa stalo?
Práve som si uvedomil, že sa mi neaktualizuje kalendár.
Príde Dr. Ramusami. Zabudol som ho vyzdvihnúť na stanici.
Ach jaj, nepríjemné.
Kamaráta z Indie by si mal vyzdvihnúť.
Všetky schôdzky mám uložené v kalendári.
Vždy mi to ráno cinkne.
„Cink, cink.“ A môžem si plánovať deň.
„Cink, cink.“ Pozriem sa a vidím, čo mám robiť.
Dnes nebolo žiadne „cink, cink“.
Potrebuješ nový iPad. Musíš si doň presunúť všetky schôdzky.
Prečo sa tie cinky nepresunú automaticky?
Cink nie je slovo. Mal by si ho prestať používať.
Pripomienky sa nepresunú automaticky. To musíš urobiť ty.
Volal som ti, aby si mi to nastavil, ale ty nikdy nezavoláš späť.
A teraz sa Dr. Ramusami zrejme motá po Penn Station
a pojedá praclíky.
Nevieš, či je praclíky. Okrem toho,
to je ten najlepší najhorší scenár, keď sa stratíš v New Yorku.
Musím ho vyzdvihnúť. Mohol by si mi zatiaľ opraviť ten iPad?
Urobím to neskôr. Idem do kina na X-Menov. Nechcem zmeškať upútavky.
Musím ísť. Nie som tvoj osobný opravár počítačov.
Čo to máš?
Počítadlo.
Daj mi ho.
Myslím, že je pokazené.
Nie, normálne funguje.
Určite je pokazené. Opravím ti ho.
Do kelu.
Otec, chcel by som študovať medicínu a stať sa lekárom.
Ramesh, na to nemáme peniaze.
Najprv musíš pracovať v továrni a potom uvidíme.
A tamto sú ošetrovne.
To sú hlavné miestnosti nášho zariadenia.
Rozumeli ste všetkému?
Áno. Niekto hovoril, že keď nastúpi nový lekár,
vezmete jeho rodinu do reštaurácie na steak.
Bude to dnes večer?
Môžem vziať manželku?
Nie. Žiadne večere nerobíme.
Môžete sa ísť najesť do bufetu.
- Máš zatvorené oči? - Áno.
- Naozaj? - Áno.
Môžeš ich otvoriť.
Počítač!
Ďakujem, ocko.
Urobím to neskôr. Idem do kina na X-Menov. Nechcem zmeškať upútavky.
Už musím ísť. Nie som tvoj osobný opravár počítačov.
Dobre.
Už som na ceste.
Fajn. Otec, pomaly pôjdem.
Čítal si ten článok v Economist, ktorý som ti poslal?
Nie, nedostal som sa k tomu.
Píše sa v ňom, ako nás poľnohospodárske dotácie
v priebehu desiatich rokov privedú na mizinu.
To znie povzbudivo.
Mal by som ísť, ale rád som ťa videl.
Skôr než odídeš, mohol by si zabehnúť kúpiť ryžu?
Prepáč, nemôžem. Idem s kamarátom do kina.
Mám rád tie kvízy, ktoré dávajú pred filmom.
Takže už musím utekať.
Toku. Choď a prines ryžu.
Ocko.
Opláchni ju.
Dali by sme si na večeru mäso. Dones kura.
Toku, čo budeš robiť v Amerike? Nikoho tam nepoznáš.
Nebudeš mať vôbec nič.
Budem tam mať príležitosť.
Lepší život.
Prepáčte, ale nemáme voľné stoly.
Asi nás nechcú usadiť, pretože sme aziati.
- Ďakujeme, že ste prišli. - Dovidenia.
Obchody idú dobre. Veľmi dobre.
Naše obete mali zmysel. Bude mať lepší život.
Bude môcť robiť čokoľvek, čo si vyberie.
Prepáč, nemôžem, idem s kamarátom do kina.
Mám rád tie kvízy, ktoré dávajú pred filmom.
Takže už musím utekať.
Rozumiem. Príjemnú zábavu pri filme.
PÔVODNÝ SERIÁL NETFLIX
RODIČIA
Teda poviem, že z 15 X-Menov, ktoré som videl,
patril tento rozhodne do deviatky najlepších.
Áno. Bolo tam asi 30 hrdinov a 40 zloduchov.
V dnešných filmoch je príliš veľa ľudí.
Správa od otca:
„Prosím ťa, príď mi opraviť ten iPad, teraz v kuse cinká.“
Aj tebe otec píše, ak potrebuje niečo opraviť?
Asi ani nevie poslať správu. Vlastne vôbec nerád rozpráva.
Priemerne povie tri slová za týždeň.
Naši otcovia sú divní. Vravel som mu, že mi volali ohľadom Nákazy...
Ten černošský film o víruse? Skvelé.
Ďakujem.
...a on na to: „Fajn. Môžeš mi opraviť iPad?“
Prečo nepovedal: „Hej, synku, skvelá práca.“
Alebo: „Som na teba hrdý.“
Ja som od otca slovo „hrdý“ nikdy nepočul.
Vždy povie, „To je všetko? To je všetko, čo si urobil?“
Keby som letel na Mesiac, opýtal by sa, kedy poletím na Mars.
Presne. „Brian, letel si na Mesiac?
To je akoby si skončil učňovku.
Kedy skončíš Harvard, teda poletíš na Pluto?“
Mám pocit, že ázijskí rodičia nedokážu vyjadriť,
že sú na dieťa pyšní.
Bol si už niekedy s rodičmi belocha? Sú veľmi milí.
Raz som bol na večeri s mamou mojej bývalej,
kým sme dojedli, objala ma viackrát
ako moja rodina za celý život.
Veľa belochov by vyskočilo z kože, keby ma mohli adoptovať.
Do riti. Chce, aby som šiel na čaj. S ním a jeho kamošom, Dr. Ramusamim.
Poď so mnou, aby som mohol skôr vypadnúť.
Mám ísť von s tvojím otcom a nejakým ďalším starým Indom?
Nie, vonku je tak krásne.
Skočím do parku a v mobile si prečítam klebety o výmenách hráčov v NBA.
No tak, buď kamoš.
Tak fajn, ale ty so mnou pôjdeš
na stretnutie ázijsko-amerických podnikateľov,
ktoré organizuje bratranec James.
- Dobre, dohodnuté. - Super.
Brian, neochutnáš indické dobroty?
Mysore pak, murukku?
Mirchi, omapodi?
A čo tak papadam?
Nie, neprosím si, vďaka.
Ani mini papadam?
Tak dobre, dám si mini...
- Dev, ako ide herectvo? - Dobre.
Možno budem hrať vo filme.
Zatiaľ som točil reklamy, ale chcel by som hrávať pravidelne.
Toto bol môj prvý konkurz do filmu.
Ak si zvládol prvý konkurz, blahoželám.
Ďakujem. Povedzte to otcovi. Diví sa prečo nehrám v Iron Manovi.
Filmy s Iron Manom sú super. Ten chlapík je silný a zároveň vtipný.
Ako si sa dostal k herectvu?
Vždy si chcel byť hercom?
Ani nie. Raz som sa prechádzal vo Washington Square Park
a zastavil ma chlapík, že hľadajú menšiny do reklamy na ovocie.
Súhlasil som. Dobre zaplatili, tak v tom pokračujem.
Odvtedy hrávam pravidelne.
Skvelé. Dobre si si to zariadil.
Tvoj otec sa v tvojom veku ledva zastavil v práci v továrni na zipsy.
Továreň na zipsy?
Presne tak. Pracoval som tam dva roky,
aby som si zarobil na štúdium medicíny.
- O tom si mi nikdy nehovoril. - Áno, tvoj otec ťažko pracoval.
Vieš, ako sú tie malé úchytky na konci zipsu, za ktoré ťaháš?
On do nich robil diery.
Bol najlepší.
Keby nebol prišiel do Ameriky,
pravdepodobne by si dnes robil v tej istej továrni
a robil by si diery.
No Dev žije v Amerike
a trápia ho iba problémy s wifi v byte.
To je vážny problém.
Pamätáš si to video chlapíka, čo spadol do svadobnej torty?
- Načítavalo sa to večnosť. - To video som videl.
Je veľmi vtipné.
Brian, pošleš mi prosím ťa link?
Iste.
- Prečo si nepožiadal mňa? - Chcem to od neho.
Mason píše, že Happy Endings sú super.
Jeho slová. Pôjdeme?
Jasné. To, čo hovoril otec, je šialené.
Netušil som, že robil v továrni na zipsy.
Vieš niečo o minulosti svojho otca?
Poznám tie dôležité udalosti.
Bol chudobný. Žil v inej krajine.
Mal to ťažké. Potom sa prisťahoval sem.
Viem len tie základné veci.
Nie je to základ každého príbehu imigranta?
Je to tvoj otec, nemalo by ťa to zaujímať viac?
Áno, ale on toho veľa nenahovorí.
Našiel som jeho fotku z armády. Povedal len „ťažké časy“
a odišiel do druhej izby.
To je šialené.
My, prvá generácia detí imigrantov, máme skvelý život,
pretože naši rodičia sa obetovali.
A my sme sa im nikdy nepoďakovali. Vôbec im nie sme vďační.
Nemali by sme niečo urobiť?
Máš na mysli dať im darček? Čo by som tak otcovi asi dal?
Nemá žiadne koníčky.
Rád pije vodu, aby zostal hydratovaný.
Mohol by som mu darovať galón vody.
Je niečo také, ako klub „Voda mesiaca“?
Čo keby sme ich vzali na večeru.
Dozvieme sa viac o ich živote a poďakujeme sa im.
No jasné. Stavím sa, že otec bude súhlasiť.
A vieš, čo bude môcť piť?
Vodu.
- Prosím? - Dev, zdravím.
Režisér zajtra nemôže priletieť.
Ale vaša skúška sa mu páčila
a rád by vedel, či by ste si to nemohli prejsť cez Skype.
V byte mám slabý signál wifi.
Dalo by sa to o pár hodín? Skočil by som ku kamarátovi.
Má nabitý program. Nemôžete rýchlo nájsť nejaké miesto?
Fajn, skočím si po notebook a niečo vymyslím.
Zavolám o 15 minút, dobre? Vďaka.
Takže, počujete ma?
Áno, Dev.
Prečítajte mi scénu 22, rolu Doktora Vincenta.
Dobre. Oddelil som vzorky.
Ak sú moje výpočty správne, v priebehu 12 hodín
by sa mohla nakaziť miliarda ľudí.
Bože dobrý!
Moment. Jedna vzorka chýba.
Pane bože. Ampulku niekto otvoril.
Doktor Vincent, ten patogén sa šíri vzduchom.
Nákaza! Už je to tu!
Tu vás musím zastaviť,
pretože práve tu sa nákaza objaví prvýkrát.
Zahrajte to poriadne. Sedíte?
Vstaňte sa a hrajte tak, akoby vám to zasiahlo celé telo.
Nákaza! Už je to tu!
Ten vírus mi požiera mäso!
Horia mi oči!
Čo sa deje v labáku?
Celá miestnosť je kontaminovaná! Všetkých nás to zabije!
Poďme, vypadnite odtiaľto! Okamžite!
Počkať! Už je príliš neskoro!
Zamknite dvere!
Stojte! Musíme sa obetovať, aby sme zabránili šíreniu vírusu!
- Nie! - Pane.
Neviem, čo robíte, ale nie je to vhodné. Prosím vás, odíďte.
Robím konkurz. Môžem ho dokončiť? Už je takmer koniec.
Hneď skončíme.
Dobre?
Prepáčte. Budem pokračovať.
Doriti! Nie!
Skončil som.
Ďakujem.
Vďaka, Dev. Bolo to skvelé. Ozveme sa vám.
Čo, do čerta, robí v kaviarni? Pre Kristove rany, čo je bezdomovec?
Zabudli ste sa vypnúť.
Do riti. Prepáčte. V pohode.
Veľmi pekne ďakujeme, že ste prišli.
Brian a ja sme vás chceli vziať na večeru a poďakovať sa vám.
Tvrdo ste robili, prišli ste sem,
aby ste nám dopriali lepší život, a my sme vám nikdy nepoďakovali.
Pripíjam na rodičov.
Prepáčte, pane.
Mohli by sme si objednať kura na brokolici?
Prepáčte. Nevšímajte si to.
Prineste niečo dobré, čo servírujete iba Číňanom.
Samozrejme. To si vážne myslia, že toto jedávame v Taiwane?
Viete si to predstaviť?
Aké je to špeciálne korenisté sečuánske kura?
Ramesh, načo sa tam dívaš? Korenisté jedlo nemáš rád.
Je to špecialita. Musí byť dobré.
REŠTAURÁCIA SHUN LEE PALACE
Dev, priniesol si tie fotky z Nového Zélandu?
Prepáč, zabudol som ich.
Toľko fotí s tým svojím foťákom, ale nikdy nám nič neukáže.
Ja som urobil množstvo fotiek s iPadom.
Nie. Urobil si jedno dlhočizné video.
Ale veď to je celý výlet.
Je tam úplne všetko.
Mami, prečo ješ iba ryžu?
Budem jesť, čo chcem. Ani ja ti nehovorím, čo máš jesť.
- Čínu ani nemám rada. - Prečo si nič nepovedala?
Mohli sme ísť inde.
Mne sa tu páči. Raz som sem vzal mamu, ani vtedy nič nejedla.
Áno, pretože jej čína nechutí.
Mne áno, je super.
Pozvali sme vás aj preto,
lebo sa chceme dozvedieť viac o vašom živote.
Otec, neporozprávaš nám nejaký svoj príbeh?
Nič zaujímavé mi nenapadá.
No tak, nejaký musíš mať.
Napríklad čo si robil, keď si vyrastal na Taiwane?
Tvrdo som pracoval.
Fajn, ale nestalo sa nič zaujímavé?
Nie.
A čo vy? Čo ste robili, keď ste prišli do New Yorku?
Pracovala som a starala som sa o vás dvoch.
A čo nejaká zábava?
- Nezabávali sme sa. - Uvedom si,
že zábava je pre nás novinka.
Je to luxus iba vašej generácie.
A keď si bol malý? Čo ťa bavilo?
Ocko! Vidíš tú gitaru? Kúpiš mi ju?
Taký nezmysel.
Chceš bitku? Na takéto hlúposti nemáme čas.
Synček, pozri sa, kúpil som ti gitaru.
Otec, hrám hru.
Mal si všetky možné hračky.
Zapísali sme ťa na futbal,
na gitaru, mal si Nintendo.
Ja som sa učil, hral som sa vonku,
zjedol som ryžu a šiel som spať.
Mami, a tvoj prvý deň v Amerike? Muselo to byť vzrušujúce.
Nebolo. Doviezli ma z letiska a tvoj otec išiel do práce.
Nikoho som nepoznala, skoro ani tvojho otca.
Naše manželstvo bolo dohodnuté.
Poznali sme sa iba týždeň.
V ten prvý deň? Išla si si obzrieť mesto?
Nie, sedela som na gauči a plakala som.
To je veľmi smutné.
- Ty si sa pýtal! - Nespomínaš si na niečo iné?
Ale áno. Bála som sa zdvihnúť telefón.
Nikto by mi nerozumel, pretože som mala prízvuk.
Aj ja som sa bál zdvíhať telefóny.
Tak strašne kričia. Samé „čo“ alebo „há“?
Práve som pricestoval.
Prečo sú takí nahnevaní?
To nie je pravda. Máš dobrú angličtinu.
Máš nejaké historky z detstva alebo z obdobia, keď si sem prišiel?
Zjedol si svoje kuriatko?
- Áno. - Počuj,
nemáš ďalšie kurence na zabitie?
Čakám tu už 45 minút. Kde je moje kura na brokolici?
Raz, keď bol Brian menší, sme išli do reštaurácie.
Doniesli nám zákusky, aby sme si vybrali.
Brian vzal čokoládový zákusok a rozotrel si ho po celej tvári.
Aby bolo jasné, mal som sedem rokov.
Mňam, mňam.
Ja som raz zobral Deva do Pizza Hut.
Jedno dievča ho tam šikanovalo. Sotila ho do loptičiek.
A on začal kričať: „Ocko! Wendy do mňa strká!“
To dievča prepadlo. Bola obrovská.
Toto je zábava.
Bavím sa.
Tá večera bola skvelá. Nikdy som tie príbehy nepočul.
Aká šialená cesta.
Otec sa kedysi umýval v rieke a teraz šoféruje auto, ktoré rozpráva.
Každý príbeh imigranta je asi rovnako šialený.
Som rád, že sme ich pozvali. Aké by to bolo,
keby som nevedel, že otec mal byvola menom Ting Ting.
Alebo, že mama mala kamošku menom Kundžilikaka. Super meno.
Si v hromadnej konverzácii s našimi rodičmi?
- Je tam aj môj otec? - Asi áno.
Po večeri si zrejme vymenili čísla.
- Prečo tam nie som? - Je tu nejaký iný Brian.
Brian Donkers. Niekto to asi pomotal.
Dnes chcú ísť zase na večeru.
Otec píše: „Poďme si zahryznúť k pánovi Chowovi.“
Tvoj otec: „To znie dobre. Rád by som sa zúčastnil.“
- Čo to je? - Nemôžeme ísť s nimi znova na večeru.
- Nechcem sa stretávať pravidelne. - Mala to byť jedna večera.
Nechcem mať s otcom vážny vzťah.
- Napíš, že nemôžeme. - Fajn.
„Prepáčte, Brian a ja už niečo máme.“
Tvoj otec píše: „Dev, neboj sa, drsňáčka Wendy tam nebude. Ha, ha.“
No páni. Peter Chang je tvrďas.
Brian Donkers píše: „Som za.“
Otec: MRZÍ MA, ŽE NEMÔŽEŠ. ZAVOLAJ MI.
Ospravedlňujem sa za ten divný konkurz cez Skype.
Keby sa to dalo zopakovať, bol by som lepší.
Súhlasím a preto som vás zavolala na skúšku so štúdiom.
- Super. - Ide však o to,
že sme si na úlohu Dr. Vincenta vybrali iného herca.
Volal jeho agent,
dohodli sme sa doslova pred desiatimi minútami.
A aby sme vás
ušetrili ďalšieho konkurzu a nestrácali čas,
radšej vám hovorím pravdu.
Teraz však svoje rozhodnutie začínam ľutovať.
Nič sa nedeje. Aj tak som nemal iné na práci.
Tak ja radšej pôjdem.
Vezmem si vodu.
Tá je pre ľudí, ktorí ešte čakajú vonku.
Nie pre tých, ktorí odchádzajú.
- To myslíte vážne? - Nie je na to, aby si ju ľudia
vzali, keď odchádzajú. Nie sme v New Orleans.
Otec: ASI MÁŠ PRÁCU. ZAVOLAJ, KEĎ BUDEŠ MÔCŤ.
Haló.
Ahoj, otec. Čo sa deje?
Práve som odviezol Dr. Ramusamiho na stanicu.
Čo ti je?
Ale nič.
Je všetko v poriadku?
Práve som mal schôdzku s tými ľuďmi od filmu. Tú rolu som nedostal.
To nevadí.
S mamou sme si pozreli reklamu na jogurtové tyčinky.
Bol si fakt dobrý.
Ukázal si im videá z YouTube?
Nie, na konkurze sa zvyčajne neukazujú,
ale ďakujem.
V pohode. Dostaneš rolu v ďalšom filme.
- Fajn. Porozprávame sa neskôr. - Maj sa.
Ahoj.
- Máte zatvorené oči? - Áno.
Dobre, otvorte ich.
Prekvapenie!
- Kúpil som ti darček. - Je veľmi pekná.
Papa ti nekúpil gitaru, tak som ju kúpil ja.
A k nej aj lekcie na mesiac.
Ďakujem, Dev.
Za to ťa musím objať.
- Vďaka. - A ja nedostanem nič?
Aj pre teba niečo mám.
- Fotografiu. - Fíha, tá je krásna.
Veľmi pekne ďakujem. Ľúbim ťa.
Aj ja teba.
Fajn. Tak kam sa pôjdeme najesť?
K pánovi Chowovi.
Ramesh, neštvi ma.
Vieš, že čínu nemám rada.
- Uvaríme si niečo doma? - Áno. Uvarím kormu.
- Určite nechcete ísť von? - Nie.
Nemusíš nás pozývať na nejaké nóbl večere.
Stačí, keď zavoláš raz za týždeň. To by bolo fajn.
Daj mi ten iPad.
Týždenný hovor s Devom.
Prepáčte, pán Chow
Dnes neprídeme
Do vašej reštaurácie
Prestaň.
EURÓPANIA NA ČLNOCH
UMELÁ INTELIGENCIA
Máš pravdu, otec.
Sme v riti.
Vravel som ti to.
Otec, učiteľ gitary, vravel, že si zrušil zvyšné hodiny.
Áno. Skúšal som to, ale až tak ma to nebavilo.
Keď som držal struny, boleli ma prsty.
A čo ten smutný príbeh z detstva,
keď ti papa nechcel kúpiť gitaru?
Neviem. Nechaj ma na pokoji.
Nechaj ma hrať počítačové hry.
Preklad titulkov: Deana Holbová